OBAVJEŠTENJE ZA REDOVNO-SAMOFINANSIRAJUĆE STUDENTE KOJI PRVI PUT OVJERAVAJU LJETNI I UPISUJU ZIMSKI SEMESTAR ODGOVARAJUĆE GODINE PRVOG CIKLUSA STUDIJA U ŠKOLSKOJ 2026/2027.GODINI
Ovjera ljetnog i upis u zimski semestar prvog ciklusa studija obavljat će se u periodu od 14.09.2026. do 30.09.2026.   u terminu od 11:00h do 13:00h. 
Redovno-samofinansirajući studenti posebne kategorije-djeca šehida i poginulih boraca, djeca ratnih vojnih invalida i dobitnika ratnih priznanja i odlikovanja i djeca bez oba roditelja koji prvi put upisuju odgovarajuću godinu, oslobođeni su plaćanja školarine u iznosu od 1800,00 KM za redovno-samofinansirajuće studente (Obavezno dostaviti potvrdu o statusnim pitanjima izdatu od općinskih službi ne stariju od šest mjeseci). Studenti koji su upisali po ranijem  Zakonu (do školske 2023/2024.god) navedeno vrijedi za studentekoji dolaze iz svih kantona, a studenti upisani po novom Zakonu ( od školske 2023/24. godine) navedeno vrijedi  za studente koji dolaze samo iz Kantona Sarajevo.

Redovno-samofinansirajući studenti  koji prvi put upisuju odgovarajuću godinu dužni su predati:

1. -  INDEX (U index upisati predmete semestra koji se upisuje.)

    - UPISNI MATERIJAL: dva šv 20 obrazaca i dva semestralna lista, na poleđini jednog semestralnog lista upisati predmete zadnjeg odslušanog semestra (UPISNI MATERIJAL: ŠV20 OBRAZCE I SEMESTRALNE LISTOVE STUDENTI MOGU PREUZETI U STUDENTSKOJ SLUŽBI NAKON IZVRŠENE UPLATE OD 2,00 KM)
*Pored papirne forme obrasca ŠV-20, koju ste dužni dostaviti prilikom upisa, potrebno je da putem Sistema popunite I elektronsku verziju obrasaca ŠV-20. Elektronski obrazac možete popuniti putem sljedećeg linka: http://istrazivanje.fzs.ba/visoko/prijava/sv20. Nakon uspješno popunjenog obrasca ,sistem će vam generisati verifikacijski kod.  Verifikacijski kod je potrebno pokazati studentskoj službi prilikom predaje dokumentacije za upis, jer predstavlja potvrdu da ste uspješno popunili elektronsku verziju obrazca ŠV-20. Molim Vas da elektronski obrazac popunite prije dolaska u studentsku službu I da verifikacijski kod imate spreman prilikom predaje dokumentacije. Bez dostavljenog verifikacijskog koda, dokumentacija za upis neće moći  biti zaprimljena.

Molimo vas da pažljivo unesete tražene podatke I da prije završetka prijave provjerite njihovu tačnost.

2.UPLATNICE KOJIMA SE POTVRĐUJE IZVRŠENA UPLATA ZA :
    - ŠKOLARINU 1800,00 KM; (ŠKOLARINA SE MOŽE UPLATITI JEDNOKRATNO 1800 KM ILI U DVIJE RATE PO 900 KM.
PRVA RATA SE UPLAĆUJE PRILIKOM UPISA U  ZIMSKI  SEMESTAR,  DRUGA RATA SE UPLAĆUJE PRILIKOM OVJERE ZIMSKOG I UPISA U LJETNI SEMESTAR.)
    - ČLANARINA ZA BIBLIOTEKU 10,00KM;
    - DVIJE RAZLIČITE UPLATE OD 10,00 KM ZA  INFORMACIONI SISTEM
    - UPLATA ZA UPISNI MATERIJAL 2,00 KM
U PRILOGU SE NALAZE URNECI UPLATNICA KOJE TREBA  IDENTIČNO PREPISATI
*VAŽNA NAPOMENA: POGREŠNO IZVRŠENE UPLATE NEĆEMO MOĆI PRIHVATITI  KAO DOKAZ O UPLATI

